**Rondelul marilor reduceri**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puţin black pe-un fond de Friday

Aşteptăm un an cuminţi

Şi parcă ieşiţi din minţi

Nu ne mai culcăm de Monday.

Disperaţi să punem mâna

Pe ofertă, până-n Sunday,

Puţin black pe-un fond de Friday

Pândim toată săptămâna.

Stăm cu ochii-n monitoare

Şi cu mâinile pe mouse,

Neieşind deloc din house,

Ca să prindem fiecare

Puţin black pe-un fond de Friday.